Seestraat - Wikipedia
Diagramatiese voorstelling van 'n seestaraat wat see of oseaan 1 met see of oseaan 2 verbind tussen landmassas 1 en 2
'n Seestraat is 'n nou kanaal water wat twee groter waterliggame met mekaar verbind, en dus tussen twee landmassas lê. Die terme seestraat, kanaal, deurgang en see-arm kan sinonieme van mekaar en omruilbaar wees, kanaal en see-arm kan egter ook ander betekenissehê. Baie seestrate is ekonomiese belangrik. Seestrate kan op belangrike skeepsroetes lê, en oorloës is al geveg ter wille van die beheer van hierdie seestrate. Talle kunsmatige kanale is opgerig om twee waterliggame oor land te verbind.
Bekende seestrate in die wêreld sluit in die Straat van Dover, tussen Engeland en Frankryk, wat die Noordsee met die Engelse Kanaal verbind; die Straat van Gibraltar, die enigste natuurlike deurgang tussen die Atlantiese Oseaan en die Middellandse See; die Bosporus en die Dardanelles, wat die Middellandse- en Swart See verbind; die Beringstraat tussen Alaska en Siberië wat die Stille- en Arktiese Oseane verbind; en die Strate van Malacca, wat tussen Skiereiland Maleisië en Sumatra lê en die Indiese Oseaan met die Suid-Sjinese See verbind.
Alhoewel riviere en kanale baie keer 'n brug tussen twee groot mere of 'n meer en 'n see vorm, en dit lyk of hulle die formele definisie van seestrate bevredig, word gewoonlik nie na hulle as seetstrate of strate verwys nie. Seestrate is gewoonlik baie groter, wyer strukture waar water nie in 'n enkele rigting vloei nie, en verbind gewoonlik twee see's.
Seestrate is die dualis van landengtes. Dit wil sê, terwyl seestrate tussen t